্ট্রপুঞ্জের মুখপাত্র স্টেফানে দুজারিকের কথায়, 'কাশ্মীর রিজিয়নে তপ্ত পরিস্থিতিতে আমরা চিন্তিত৷ কাশ্মীরে ভারতের নিয়ন্ত্রণ সম্পর্কে আমরা সতর্ক৷' অন্যদিকে আজ অর্থাত্ মঙ্গলবার কাশ্মীরে ৩৭০ ও ৩৫এ ধারা তুলে নেওয়ার ভারত সরকারের সিদ্ধান্ত নিয়ে পাক সংসদে যৌথ অধিবেশন ডেকেছে ইসলামাবাদ৷ সোমবার রাতে রাজ্যসভায় ধ্বনিভোটে পাশ হয়ে গিয়েছে জম্মু-কাশ্মীর পুনর্গঠন বিল৷ বিলের পক্ষে ভোট পড়েছে ১২৫টি, বিপক্ষে ৬১টি ৷ এই সিদ্ধান্তে সরকার সমর্থন পেয়েছে, মায়াবতীর বিএসপি, নবীন পট্টনায়েকের বিজেডি, অরবিন্দ কেজরিওয়ালের আপ, জগনমোহন রেড্ডির ওয়াইএসআর কংগ্রেস, এআইএডিএমকে, শরিক শিবসেনা, টিআরএস এবং টিডিপি-র।
কাশ্মীর নিয়ে ভারত-পাক সম্পর্কে উদ্বেগ প্রকাশ করেছে রাষ্ট্রপুঞ্জও৷ রাষ্ট্রপুঞ্জের মহাসচিব অ্যান্তোনিও গাটারস ভারত ও পাকিস্তানকে শান্তি বজায় রাখার আর্জি জানিয়েছেন৷